# 1 ลักษณะองค์การ: คุณลักษณะสำคัญของส่วนราชการคืออะไร?

**ก. สภาพแวดล้อมของส่วนราชการ**

**(1) พันธกิจหรือหน้าที่ตามกฎหมาย**

#### พันธกิจหรือหน้าที่หลักตามกฎหมายของส่วนราชการคืออะไรบ้าง?

#### พันธกิจ คือ สร้างความยั่งยืนด้านพลังงานและอนุรักษ์พลังงานของประเทศเพื่อให้เกิดการผลิตและการใช้พลังงานอย่างมีประสิทธิภาพและเป็นมิตรต่อสิ่งแวดล้อม และภาระหน้าที่ภายใต้พระราชบัญญัติระเบียบบริหารราชการแผ่นดิน คือ รับผิดชอบในการส่งเสริมประสิทธิภาพการใช้พลังงาน กำกับการอนุรักษ์พลังงาน จัดหาแหล่งพลังงาน พัฒนาทางเลือกการใช้พลังงานแบบผสมผสานและเผยแพร่เทคโนโลยีด้านพลังงานอย่างเป็นระบบต่อเนื่อง เพื่อสนองตอบความต้องการของทุกภาคส่วนอย่างเพียงพอ ด้วยต้นทุนที่เอื้อต่อการพัฒนาประเทศ และการมีคุณภาพชีวิตที่ดีของประชาชน

#### ภาระหน้าที่ภายใต้พระราชบัญญัติการส่งเสริมการอนุรักษ์พลังงาน พ.ศ. 2535 รับผิดชอบกำกับ ดูแล ส่งเสริม และช่วยเหลือให้โรงงานควบคุม และอาคารควบคุมได้ปฏิบัติตามกฏหมาย เพื่อให้มีการใช้พลังงานอย่างมีประสิทธิภาพและประหยัด พรบ. การพัฒนาและส่งเสริมพลังงาน พ.ศ. 2535 (ว่าด้วยพลังงานควบคุม) พรบ.การส่งเสริมการอนุรักษ์พลังงาน พ.ศ. 2535 (ว่าด้วยอำนาจหน้าที่ของกรม)

####

#### ความสำคัญเชิงเปรียบเทียบของพันธกิจหรือหน้าที่ต่อความสำเร็จของส่วนราชการและการเพิ่มขีดความสามารถในการแข่งขันของประเทศคืออะไร?

####  ความสำคัญเชิงเปรียบเทียบของพันธกิจและการเพิ่มขีดความสามารถในการแข่งขันของประเทศของกรม คือ

#### ยุทธศาสตร์ที่ 1: เพิ่มสัดส่วนการผลิตและการใชัพลังงานทดแทน ไม่น้อยกว่า 30 ของการใช้พลังงานขั้นสุดท้ายในปี 2579

#### ยุทธศาสตร์ที่ 2 : เพิ่มประสิทธิภาพการใชัพลังงาน (Energy Intensity : EI) ลดลงร้อยละ 30 ในปี 2579

#### กลไกที่ส่วนราชการใช้ในการส่งมอบผลผลิตและบริการตามพันธกิจคืออะไร?

####  - ใช้มาตรการทางการเงินเพื่อเป็นกลไกในการส่งเสริม สนับสนุน การอนุรักษ์พลังงานและการใช้พลังงานทดแทนอย่างแพร่หลายในประเทศ เช่น ESCO Fund, Direct subsidy

#### - ใช้มาตรการทางกฎหมายเพื่อเป็นกลไกในการกำกับ ดูแล การใช้พลังงานตาม พ.ร.บ. การส่งเสริมการอนุรักษ์พลังงาน พ.ศ. 2535 (แก้ไขเพิ่มเติม 2550)

#### - ใช้มาตรการส่งเสริมให้มีการใช้ผลิตภัณฑ์ที่มีประสิทธิภาพสูงโดยสมัครใจ

#### - ใช้มาตรการการสร้างความรู้ ควาามเข้าใจ โดยการประชาสัมพันธ์และเผยแพร่ความรู้

####  (2) วิสัยทัศน์และค่านิยม

**เป้าประสงค์ วิสัยทัศน์ และค่านิยม ของส่วนราชการที่ได้ประกาศไว้คืออะไร?**

เป้าประสงค์เชิงยุทธศาสตร์ คือ 1.มีสัดส่วนการผลิตและการใช้พลังงานทดแทนเพิ่มขึ้น

 2. มีการใช้พลังงานอย่างมีประสิทธิภาพ

 3. เพื่อให้การบริหารจัดการและการพัฒนาองค์ความรู้ด้านพลังงานทดแทนและอนุรักษ์พลังงานเป็นไปอย่างมีประสิทธิภาพ

วิสัยทัศน์ คือ เป็นผู้นำด้านการพัฒนาพลังงานทดแทนและส่งเสริมการอนุรักษ์พลังงานในภูมิภาคเอเชียภายในปี พ.ศ. 2579

ค่านิยม คือ WIN คือ การบรรลุเป้าหมายร่วมกัน

เป็นเลิศเรื่องงาน บูรณาการร่วมใจ โปร่งใสซื่อสัตย์

Work of excellence Integration No corruption

**สมรรถนะหลักของส่วนราชการคืออะไร และมีความเกี่ยวข้องอย่างไรกับพันธกิจของส่วนราชการ? ความสำคัญของสมรรถนะหลักของส่วนราชการที่มีต่อการพัฒนาเศรษฐกิจ สังคม สาธารณสุขและสิ่งแวดล้อมของประเทศคืออะไรทั้งทางตรงและทางอ้อม**

พพ. เป็นองค์กรที่มีสมรรถนะในด้านการส่งเสริมประสิทธิภาพการผลิต การใช้พลังงานทดแทน และการกำกับดูแลการอนุรักษ์พลังงาน ซึ่งจะส่งผลให้พันธกิจกรม "สร้างความยั่งยืนด้านพลังงานและอนุรักษ์พลังงานของประเทศเพื่อให้เกิดการผลิตและการใช้พลังงานอย่างมีประสิทธิภาพและเป็นมิตรต่อสิ่งแวดล้อม" บรรลุพันธกิจ

**(3) ลักษณะโดยรวมของบุคลากร**

**ลักษณะโดยรวมของบุคลากรในส่วนราชการเป็นอย่างไร?**

 บุคลกรของ พพ. ประกอบด้วย ข้าราชการ 425 อัตรา ลูกจ้างประจำ 114 อัตรา พนักงานราชการ 504 อัตรา (ข้อมูล ณ วันที่ 13 มีนาคม 2561)

**มีการจำแนกบุคลากรหรือพนักงานออกเป็นกลุ่มและประเภทอะไรบ้าง?**

พพ. จำแนกบุคลากรหรือพนักงานออกเป็นกลุ่มและประเภท ดังนี้

ข้าราชการ จำแนกประเภทตาม พ.ร.บ. ระเบียบข้าราชการพลเรือน พ.ศ. 2551 ได้แก่

- ตำแหน่งประเภทบริหาร ระดับต้น และระดับสูง

- ตำแหน่งประเภทวิชาการ ระดับปฏิบัติการ ชำนาญการ ชำนาญการพิเศษ และเชี่ยวชาญ

- ตำแหน่งประเภททั่วไป ระดับปฏิบัติงาน ชำนาญงาน และอาวุโส

ลูกจ้างประจำ จำแนกตามหนังสือสำนักงาน ก.พ. ด่วนที่สุด ที่ นร 1008/ว 14 ลงวันที่ 31 มีนาคม 2553 ดังนี้

- กลุ่มงานบริการพื้นฐาน

- กลุ่มงานสนับสนุน

- กลุ่มงานช่าง

พนักงานราชการ จำแนกตามระเบียบสำนักนายกรัฐมนตรี ว่าด้วยพนักงานราชการ พ.ศ. 2547 ดังนี้

- กลุ่มบริการ

- กลุ่มเทคนิคทั่วไป

- กลุ่มบริหารทั่วไป

- กลุ่มวิชาชีพเฉพาะ

**อะไรคือข้อกำหนดพื้นฐานด้านการศึกษาสำหรับกลุ่มบุคลากรและพนักงานประเภทต่างๆ?**

เป็นไปตามที่กำหนดไว้ พ.ร.บ. ระเบียบข้าราชการพลเรือน พ.ศ. 2551 มาตรฐานกำหนดตำแหน่งของสำนักงาน ก.พ. สำหรับช้าราชการ / หนังสือกรมบัญชีกลาง ที่ กค 0420/ว 337 ลงวันที่ 31 สิงหาคม 2559 เรื่อง บัญชีกำหนดคุณสมบัติเฉพาะตำแหน่งและอัตราค่าจ้างของลูกจ้างประจำ สำหรับลูกจ้างประจำ / ระเบียบสำนักนายกรัฐมนตรี ว่าด้วยพนักงานราชการ พ.ศ. 2547 และประกาศคณะกรรมการบริหารพนักงานราชการ เรื่อง การกำหนดลักษณะงานและคุณสมบัติเฉพาะของกลุ่มงาน และการจัดทำกรอบอัตรากำลังพนักงานราชการ พ.ษ. 2554

**องค์ประกอบสำคัญที่ทำให้บุคลากรเหล่านี้มีส่วนร่วมในการทำงานเพื่อบรรลุพันธกิจและวิสัยทัศน์ของ ส่วนราชการคืออะไร?**

องค์ประกอบที่สำคัญที่ทำให้บุคลากรมีส่วนร่วมในการทำงานเพื่อบรรพันธกิจและวิสัยทัศน์กรม คือ ความมุ่งมั่นในการทำงานให้สัมฤทธิ์ผลตามเป้าประสงค์ การทำงานเป็นทีม การทำงานในองค์กรที่สภาพแวดล้อมเหมาะสม

**ในการทำงานจำเป็นต้องมีข้อกำหนดด้านสุขภาพ ความปลอดภัยและความเสี่ยงภัยของส่วนราชการ อะไรบ้าง?**

หน่วยงานได้จัดสถานที่ อุปกรณ์สำนักงาน ให้เป็นตามกฎหมายที่เกี่ยวข้อง เช่น พระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวง (ออกตามพระราชบัญญัติความปลอดภัยฯ) เป็นต้น

**ประเด็นการเปลี่ยนแปลงด้านบุคลากรที่สำคัญคืออะไร? พื้นฐานของบุคลากรที่มีผลต่อการวางแผนการพัฒนาและการสร้างขีดความสามารถในการเป็นองค์การสมรรถนะสูงมีอะไรบ้าง**

- ประเด็นการเปลี่ยนแปลงด้านบุคลากรที่สำคัญ คือ ช่องว่างระหว่างอายุของข้าราชการ

- พื้นฐานของบุคลากรที่มีผลต่อการวางแผนการพัฒนาและการสร้างขีดความสามารถในการเป็นองค์การสมรรถนะสูง ได้แก่

 1) คุณวุฒิการศึกษา

 2) อายุ

 3) หน้าที่ความรับผิดชอบในการปฏิบัติงาน และภาระส่วนตัว

 4) ความสามารถทางด้านภาษาต่างประเทศ

 5) ความสามารถทางด้านเทคโนโลยีสารสนเทศ

**(4) สินทรัพย์**

**ส่วนราชการมีอาคารสถานที่ เทคโนโลยี และอุปกรณ์ ที่สำคัญอะไรบ้าง รวมทั้งเทคโนโลยีการสื่อสารและการให้บริการ?**

 อาคารสถานที่

-ที่ทำการของกรม

-Display Center, Mini Plant

-ศูนย์บริการวิชาการ

-ศูนย์ประสานงานการออกแบบอาคารเพื่อการอนุรักษ์พลังงาน

เทคโนโลยีและอุปกรณ์ที่สำคัญ

- เครื่องคอมพิวเตอร์และคอมพิวเตอร์พกพา

-ระบบเครือข่ายคอมพิวเตอร์ (Network)

-อุปกรณ์เครื่องใช้สำนักงานที่จำเป็นต่อการให้บริการและการปฏิบัติงาน เช่น Firewall, Switch layer, Router, Wireless Access Point

-กล้อง CCTV

เทคโนโลยีการสื่อสารและการให้บริการ

-ระบบคลังข้อมูลพลังงานทดแทนและอนุรักษ์พลังงาน (DW)

-ระบบสารสนเทศเพื่อสนับสนุนการตัดสินใจสำหรับผู้บริหาร (DSS)

-ระบบภูมิสารสนเทศพลังงานทดแทนและอนุรักษ์พลังงาน (GIS)

-ระบบสารบรรณอิเล็กทรอนิกส์

-ระบบงานห้องสมุดอัตโนมัติ

-ระบบสารสนเทศทรัพยากรบุคคล (DPIS)

-ระบบรายงานการจัดการพลังงานทางอิเล็กทรอนิกส์ (e-FORM)

-ระบบงานฐานข้อมูลอนุรักษ์พลังงานสำหรับโรงงานและอาคารควบคุม

**(5) กฎหมาย กฎระเบียบและข้อบังคับ**

**ส่วนราชการดำเนินการภายใต้สภาพแวดล้อมด้านกฎหมาย กฎระเบียบ และข้อบังคับที่สำคัญอะไรบ้าง?**

1. กฎกระทรวงแบ่งส่วนราชการกรมพัฒนาพลังงานทดแทนและอนุรักษ์พลังงาน พ.ศ. 2551 ให้กรมมีภารกิจเกี่ยวกับการส่งเสริมประสิทธิภาพการใช้พลังงาน กำกับการอนุรักษ์พลังงาน จัดหาแหล่งพลังงาน พัฒนาทางเลือกการใช้พลังงานแบบผสมผสาน และเผยแพร่เทคโนโลยีด้านพลังงานอย่างเป็นระบบ ต่อเนื่องเพื่อตอบสนองความต้องการของทุกภาคส่วนอย่างเพียงพอด้วยต้นทุนที่เอื้อต่อการพัฒนาประเทศ

2. พระราชบัญญัติการพัฒนาและส่งเสริมพลังงาน พ.ศ. 2535 กำกับดูแลการผลิต การส่ง และการจำหน่ายพลังงาน รวมทั้งให้อำนาจในการออกใบอนุญาตให้ผลิตและขยายการผลิตพลังงานควบคุม

3. พระราชบัญญัติการส่งเสริมการอนุรักษ์พลังงาน พ.ศ. 2535 แก้ไขเพิ่มเติม พ.ศ. 2550 กำกับดูแลการลดความต้องการใช้พลังงานของประเทศให้มีการดำเนินการอย่างต่อเนื่องและเป็นระบบ โดยมีนายกรัฐมนตรี คณะรัฐมนตรี และคณะกรรมการนโยบายพลังงานแห่งชาติ กำกับดูแลในระดับนโยบาย เป้าหมายและแผนอนุรักษ์พลังงานของประเทศ โดยเร่งรัดการดำเนินการอนุรักษ์พลังงานเฉพาะในกลุ่มโรงงานและอาคารที่ต้องออกเป็นกฎกระทรวงกำหนดประเภท ขนาด ปริมาณการใช้พลังงานที่เข้าข่ายต้องควบคุมและกำหนดวิธีการใช้พลังงานให้เป็นไปตามหลักการ

**กฏหมายและกฏระเบียบอะไรที่มีอยู่และเอื้อให้ส่วนราชการทำงานอย่างมีความคล่องตัวและตอบสนองการเปลี่ยนแปลงอย่างมีประสิทธิภาพ**

1. พระราชบัญญัติการพัฒนาและส่งเสริมพลังงาน พ.ศ. 2535 ระบุอำนาจหน้าที่ของกรมและให้อำนาจในการปฏิบัติงานแก่พนักงานเจ้าหน้าที่ในการใช้สอยหรือครอบครองอสังหาริมทรัพย์ภายใต้เงื่อนไขที่กำหนดเพื่อใช้ในการผลิต การส่ง และการจำหน่ายพลังงาน รวมทั้งให้อำนาจในการออกใบอนุญาตให้ผลิตและขยายการผลิตพลังงานควบคุม

2. พระราชบัญญัติการส่งเสริมการอนุรักษ์พลังงาน พ.ศ. 2535 (ฉบับแก้ไขเพิ่มเติม พ.ศ. 2550) และกฎหมายที่ปรับปรุงใหม่ ได้แก่

- กฎกระทรวงกำหนดมาตรฐาน หลักเกณฑ์ และวิธีการจัดการพลังงานในโรงงานควบคุมและอาคารควบคุม พ.ศ. 2552

- กฎกระทรวงกำหนดคุณสมบัติ หน้าที่และจำนวนของผู้รับผิดชอบด้านพลังงาน พ.ศ. 2552

- กฎกระทรวงกำหนดคุณสมบัติของผู้ขอรับใบอนุญาต หลักเกณฑ์ วิธีการ และเงื่อนไขการขอรับใบอนุญาต และการอนุญาตตรวจสอบและรับรองการจัดการพลังงาน พ.ศ. 2555

- กฎกระทรวงกำหนดเครื่องจักร อุปกรณ์ประสิทธิภาพสูง และวัสดุเพื่อการอนุรักษ์พลังงาน พ.ศ. 2552

- กฎกระทรวงกำหนดประเภทหรือขนาดของอาคารและมาตรฐาน หลักเกณฑ์ และวิธีการในการออกแบบอาคารเพื่อการอนุรักษ์พลังงาน พ.ศ. 2552

**ข. ความสัมพันธ์ระดับองค์กร**

**(6) โครงสร้างองค์กร**

**โครงสร้างและระบบการกำกับดูแลของส่วนราชการมีลักษณะอย่างไร?**

กรมมีการจัดโครงสร้างแบบผสม (Hybrid Structure) โดยมีการจัดโครงสร้างตามภารกิจหรือแบ่งตามหน้าที่ (Functional Structure) และมีการจัดส่วนงานแบบแบ่งตามผลิตภัณฑ์ (Product Structure) เพื่อแยกผลิตภัณฑ์หรือประเภทพลังงานที่มีทิศทางและเป็นยุทธศาสตร์ที่สำคัญในการขับเคลื่อน ให้สามารถปฏิบัติงานรับผิดชอบส่งเสริมพัฒนาตั้งแต่ต้นทางจนถึงปลายทางอย่างครบวงจรอย่างมีประสิทธิภาพ

**ระบบการรายงานระหว่างคณะกรรมการกำกับดูแลส่วนราชการ ผู้บริหารส่วนราชการ และส่วนราชการที่กำกับมีลักษณะเช่นใด (\*)?**

ด้านการบริหารราชการ อธิบดีในฐานะหัวหน้าส่วนราชการได้สั่งและปฏิบัติราชการงานของผู้เชี่ยวชาญ รวมถึงงานตรวจสอบภายใน และได้มอบอำนาจให้รองอธิบดี 3 ราย ปฏิบัติราชการแทนในงานกอง/สำนัก โดยมีการดำเนินงานที่สอดคล้องตามพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 และพระราชกฤษฎีกาว่าด้วยการมอบอำนาจ พ.ศ. 2550

นอกจากนี้ กรมได้ถือปฏิบัติตามนโยบายการกำกับดูแลองค์การที่ดีของกระทรวงพลังงาน ดังนี้

1. นโยบายด้านรัฐ สังคมและสิ่งแวดล้อม มุ่งมั่นบริหารจัดการ และดำเนินงานด้านพลังงานภายใต้กรอบกฎหมาย เพื่อสร้างความมั่นคงด้านพลังงานของประเทศด้วยการกำกับดูแลอย่างโปร่งใส เป็นธรรม

2. นโยบายด้านผู้รับบริการ และผู้มีส่วนได้ส่วนเสีย มุ่งเน้นการให้บริการที่ตอบสนองต่อความต้องการของผู้รับบริการและผู้มีส่วนได้ส่วนเสีย

3. นโยบายด้านองค์การ มุ่งมั่นส่งเสริมและพัฒนาการบริหารจัดการให้กระทรวงพลังงานเป็นองค์กรสมรรถนะสูงตามมาตรฐานสากล และเป็นองค์กรชั้นนำด้านพลังงานที่ยึดมั่นในหลักธรรมาภิบาล

4. นโยบายด้านผู้ปฏิบัติงาน มุ่งมั่นส่งเสริมให้บุคลากรเป็นคนเก่ง คนดี พัฒนาทรัพยากรบุคคลให้มีความรู้ความสามารถ

**(7) ผู้รับบริการและผู้มีส่วนได้ส่วนเสีย**

**ระดับของกลุ่มเป้าหมาย กลุ่มผู้รับบริการ และกลุ่มผู้มีส่วนได้ส่วนเสียที่สำคัญของส่วนราชการมีอะไรบ้าง (\*)?**

กรมจำแนกกลุ่มผู้รับบริการและผู้มีส่วนได้ส่วนเสียตามพันธกิจออกเป็น

- ผู้รับบริการ 2 กลุ่ม ได้แก่ 1. กลุ่มผู้ประกอบการ 2. กลุ่มประชาชน/ผู้บริโภค

- ผู้มีส่วนได้ส่วนเสีย 3 กลุ่ม ได้แก่ 1. กลุ่มผู้กำหนดนโยบาย 2. กลุ่มหน่วยงานสนับสนุน 3. กลุ่มผู้ได้รับผลกระทบจากนโยบาย มาตรการ กฎ ระเบียบด้านพลังงาน

**กลุ่มดังกล่าวมีความต้องการและความคาดหวังที่สำคัญต่อผลผลิต ต่อการบริการที่มีให้ และต่อการปฏิบัติการของส่วนราชการอย่างไร?**

- การบริการที่ดี รวดเร็ว และเป็นธรรม

- บุคลากรผู้รับผิดชอบมีความรู้ความชำนาญ

- ข้อมูลด้านพลังงานที่ถูกต้อง ครบถ้วน ทันสมัยตามความต้องการ

- ระเบียบมาตรฐานที่เป็นที่ยอมรับ และการส่งเสริมสนับสนุนที่ต่อเนื่องและเป็นธรรม

- ความร่วมมือที่ดีในการเป็นเครือข่ายและมีการแลกเปลี่ยนเรียนรู้เพื่อพัฒนาด้านพลังงาน

**ความต้องการและความคาดหวังของแต่ละกลุ่มมีความแตกต่างกันอย่างไร?**

-ประชาชนทั่วไป ต้องการการบริการที่ดีและรวดเร็ว รวมทั้งได้ข้อมูลถูกต้องครบถ้วน

- สถาบันการศึกษา ต้องการข้อมูลข่าวสารที่เหมาะสมทันสมัยตามความต้องการ ความร่วมมือที่ดีในการเป็นเครือข่ายและมีการแลกเปลี่ยนเรียนรู้เพื่อพัฒนาด้านพลังงาน

- ผู้ประกอบการด้านพลังงาน ต้องการระเบียบมาตรฐานที่เป็นที่ยอมรับ และการส่งเสริมสนับสนุนที่ต่อเนื่องและเป็นธรรม การบริการข้อมูลที่ดี ถูกต้องครบถ้วน รวดเร็ว เท่าเทียมเป็นธรรม และการผลักดันนโยบายเพื่อสนับสนุนการผลิตพลังงานทดแทน

 **(8) ส่วนราชการหรือองค์กรที่เกี่ยวข้องกันในการให้บริการหรือส่งมอบงานต่อกัน**

**ส่วนราชการหรือองค์กรที่เกี่ยวข้องกันในการให้บริการหรือส่งมอบงานต่อกัน ที่สำคัญมีหน่วยงานใดบ้าง? และมีบทบาทอย่างไรในระบบงานของส่วนราชการ โดยเฉพาะอย่างยิ่งในการปฏิบัติตามภาระหน้าที่ของ ส่วนราชการ และการยกระดับความสามารถในการแข่งขันของประเทศ?**

- สำนักงานมาตรฐานอุตสาหกรรม ดำเนินการศึกษาและปรับปรุงมาตรฐานประสิทธิภาพเครื่องจักร วัสดุ อุปกรณ์ โดยกำหนดเป็นกฎกระทรวง และส่งต่อสำนักงานมาตรฐานอุตสาหกรรมเพื่อพิจารณาประกาศใช้เป็นมาตรฐานอุตสาหกรรม

- กระทรวงศึกษาธิการกรมอาชีวศึกษาและสถาบันการศึกษา ปฏิบัติงานร่วมกันในการผลิตหลักสูตรและจัดตั้งทีมเทคนิคและอาชีวะศึกษาเพื่อการประหยัดพลังงาน โดยให้ความรู้เกี่ยวกับมาตรการประหยัดพลังงานเพื่อเป็นการขยายผลทั่วประเทศ

- กรมสรรพากร กำหนดอัตราลดหย่อนภาษีเงินได้ที่จะให้เป็นสิทธิประโยชน์สำหรับบุคคลธรรมดาและ นิติบุคคลที่ซื้อทรัพย์สินประเภทวัสดุ อุปกรณ์ เครื่องจักร ที่มีผลต่อการประหยัดพลังงานตามรายการที่ พพ. กำหนด และคืนเงินภาษีเมื่อมีการแจ้งขอคืนตามแบบที่กำหนด

- กรมสรรพสามิต และ BOI ให้ความร่วมมือในการการพัฒนาพลังงานทดแทนโดยลดภาษีสรรพสามิต และ ให้สิทธิประโยชน์ทางภาษีกรณีการลงทุน

- กระทรวงวิทยาศาสตร์และเทคโนโลยี มีความร่วมมือด้านการวิจัยและพัฒนาเทคโนโลยีต้นแบบ

**กลุ่มเหล่านี้มีส่วนร่วมอะไรในการสร้างนวัตกรรมให้แก่ส่วนราชการ (\*)?**

มีส่วนในการสร้างนวัตกรรม เช่น ความร่วมมือกับกระทรวงวิทย์ฯ ได้มีการวิจัยและพัฒนาการนำเทคโนโลยีมาใช้เพื่อการพัฒนาพลังงานทดแทน 4 ด้าน คือ พลังงานทดแทนในภาคคมนาคมและขนส่ง ด้านพืชพลังงานรูปแบบใหม่ ด้านพลังงานทดแทนในการผลิตกระไฟฟ้าและความร้อน ด้านพลังงานรูปแบบใหม่และเทคโนโลยีใหม่ที่เกี่ยวข้องกับพลังงานเพื่ออนาคต

**กลไกที่สำคัญในการสื่อสาร และข้อกำหนดสำคัญในการปฏิบัติงานร่วมกันมีอะไรบ้าง?**

- กลไกในการสื่อสาร ได้แก่ หนังสือราชการ บันทึกข้อตกลงความร่วมมือ การประชุม การประสานงานทางโทรศัพท์ E-mail การพบปะเจรจาหารือ

- ข้อกำหนดสำคัญในการปฎิบัติงานร่วมกัน ได้แก่ การดำเนินงานตามขอบเขตวัตถุประสงค์ การปฏิบัติงานร่วมกันทั้งในรูปแบบองค์คณะหรือการประสานงานโดยมีการรับ-ส่งมอบงานตามมติการประชุมหรือผลจากการเจรจาประสานงาน ทั้งนี้ ภายในระยะเวลาที่กำหนดหรือภายในระยะเวลาที่เหมาะสม

เป็นทางการโดยมีลายลักษณ์อักษร

**2 สภาวการณ์ขององค์กร: สภาวการณ์เชิงยุทธศาสตร์ของส่วนราชการเป็นเช่นใด?**

1. **สภาพแวดล้อมด้านการแข่งขัน**

**(9) สภาพแวดล้อมด้านการแข่งขันทั้งภายในและภายนอกประเทศ**

**สภาพแวดล้อมด้านการแข่งขันทั้งภายในและภายนอกประเทศของส่วนราชการเป็นเช่นใด? ประเด็นการแข่งขันคืออะไร และผลต่อการดำเนินการของส่วนราชการ?**

กรมเป็นส่วนราชการที่มีภารกิจหลักที่ไม่ซ้ำซ้อนกับองค์การอื่นในประเทศ แต่อาจมีงานที่เกี่ยวข้องกันในบางด้าน ดังนั้น จึงไม่มีสภาพการแข่งขันอย่างชัดเจน แต่อาจมีการเทียบเคียงเชิงแข่งขันในเรื่องการเผยแพร่ประชาสัมพันธ์ภาพลักษณ์การเป็นองค์การสำคัญด้านพลังงานทดแทนและงานบางด้านขององค์การและการเป็นที่รู้จักของประชาชนทั่วไปในเรื่องการเผยแพร่ผลงาน และเทียบเคียงเรื่องข้อมูลสถิติด้านพลังงานกับองค์การอื่นในต่างประเทศเพื่อการพัฒนาและประโยชน์ในการอ้างอิงเชิงการวางแผนเท่านั้นแต่มิใช่เพื่อการแข่งขัน เนื่องจากพัฒนาประสิทธิภาพในการปฏิบัติงานของกรม เพื่อให้เกิดการพัฒนาองค์การอย่างยั่งยืน

**(10) การเปลี่ยนแปลงความสามารถในการแข่งขัน**

**การเปลี่ยนแปลงที่สำคัญ(ถ้ามี) ซึ่งมีผลต่อสถานะการแข่งขันของส่วนราชการ และของประเทศ รวมถึงการเปลี่ยนแปลงที่สร้างโอกาส สำหรับการสร้างนวัตกรรมและความร่วมมือคืออะไร (\*)?**

1. สภาพเศรษฐกิจโลก

2. สภาวการณ์ด้านพลังงานของโลก ความผันผวนของราคาน้ำมันในตลาดโลก ซึ่งเป็นเชื้อเพลิงสำคัญในภาคการผลิตของประเทศ และเป็นปัจจัยสำคัญที่ส่งผลต่อความสำเร็จของการดำเนินการพัฒนาพลังงานทดแทนและการดำเนินการตามมาตรการส่งเสริมประสิทธิภาพการใช้พลังงาน

3. สภาวการณ์ทางการเมืองการปกครอง

4. การเปลี่ยนแปลงของสภาพอากาศและผลกระทบจากภาวะโลกร้อน

**(11) แหล่งข้อมูลเชิงเปรียบเทียบ**

**แหล่งข้อมูลสำคัญสำหรับข้อมูลเชิงเปรียบเทียบ และเชิงแข่งขันในธุรกิจเดียวกันมีอะไรบ้าง?**

ข้อมูลเชิงเปรียบเทียบและข้อมูลเชิงแข่งขันในที่นี้ ได้แก่ Energy Elasticity (EE) และ Energy Intensity (EI) ตั้งแต่อดีตถึงปัจจุบันของประเทศไทย และประเทศคู่แข่ง นโยบายและมาตรการด้านการปรับปรุงประสิทธิภาพการใช้พลังงานของแต่ละประเทศ ซึ่งแหล่งข้อมูลแบ่งเป็น

1. แหล่งข้อมูลในประเทศ ได้แก่ ฐานข้อมูลในศูนย์ปฏิบัติการกระทรวง (MOC) และศูนย์ปฏิบัติการกรม (DOC) ซึ่งกระทรวงพลังงาน ได้จัดทำขึ้นโดยรวบรวมข้อมูลการใช้พลังงาน ที่สำคัญทั้งจากหน่วยงานภาครัฐ และรัฐวิสาหกิจที่เกี่ยวข้อง เพื่อเป็นข้อมูลสนับสนุนการตัดสินใจสำหรับผู้บริหารระดับสูงของกระทรวง

2. แหล่งข้อมูลต่างประเทศ ได้แก่ รายงานสถิติ ขององค์กรด้านพลังงานและเศรษฐกิจระหว่างประเทศ เช่น World Energy Council (WEC), International Renewable Energy Agency (IRENA), International Energy Agency (IEA), U.S. Energy Information Administration (EIA) และ The Energy Data and Modeling Center, Japan (EDMC)

**แหล่งข้อมูลสำคัญสำหรับข้อมูลเชิงเปรียบเทียบจากหน่วยงานอื่นๆ ทั้งในส่วนราชการ นอกส่วนราชการ และจากต่างประเภทกันมีอะไรบ้าง?**

1. รายงานผลการดำเนินงานประจำปี

2. ผลการวิจัยของบริษัทที่ปรึกษาและสถาบันการศึกษา

3. แผนยุทธศาสตร์และแผนการดำเนินงานของคู่แข่ง

4. ข้อมูลจากเว็บไซต์ด้านพลังงานระดับนานาชาติ เช่น World Energy Council (WEC) International Renewable Energy Agency (IRENA) International Energy Agency (IEA)

**มีข้อจำกัดอะไร (ถ้ามี) ในการได้มาซึ่งข้อมูลเหล่านี้?**

1. การนำข้อมูลมาใช้อ้างอิงอย่างเป็นทางการ

2. ความเป็นเจ้าของข้อมูล

3. การสืบค้นหาและได้มาของข้อมูลระดับประเทศที่จัดทำโดยองค์กรต่างประเทศ บางแหล่ง ข้อมูลยังไม่มีการแสดงผลเปรียบเทียบกับคู่แข่งที่ละเอียดและชัดเจนพอ

1. **บริบทเชิงยุทธศาสตร์**

**(12) ความท้าทายเชิงยุทธศาสตร์และความได้เปรียบเชิงยุทธศาสตร์**

**ความท้าทายเชิงยุทธศาสตร์และความได้เปรียบเชิงยุทธศาสตร์ของส่วนราชการในด้านพันธกิจ ด้านการปฏิบัติการ ด้านความรับผิดชอบต่อสังคม และด้านบุคลากร คืออะไร?**

ความท้าทายเชิงยุทธศาสตร์

- ด้านพันธกิจ ได้แก่ การพึ่งพาการนำเข้าน้ำมันดิบประมาณ 85% ของการใช้ และความไม่เชื่อมั่นในคุณภาพของพลังงานทดแทน

- ด้านทรัพยากรบุคคล ข้าราชการระดับบริหารส่วนหนึ่งเกษียณอายุภายใน 2-3 ปี

ความได้เปรียบเชิงยุทธศาสตร์

- ด้านพันธกิจ มีหน่วยงานในสังกัดที่กำกับดูแลและส่งเสริมด้านพลังงานทดแทนและอนุรักษ์พลังงานครอบคลุม

- ด้านปฏิบัติการ มีความคล่องตัวด้านงบประมาณดำเนินการ และมีเครือข่ายหลายระดับและหลายพื้นที่

- ด้านทรัพยากรบุคคล บุคลากรมีความเชี่ยวชาญในการงานที่รับผิดชอบ

1. **การดำเนินการ**

**(13) ระบบการปรับปรุงผลการดำเนินการ**

**องค์ประกอบสำคัญของระบบการปรับปรุงผลการดำเนินการ รวมทั้งกระบวนการประเมิน การปรับปรุงโครงการและกระบวนการที่สำคัญของส่วนราชการมีอะไรบ้าง?**

ระบบการปรับปรุงผลการดำเนินการ ประกอบด้วย

1. การติดตามผลการดำเนินการตามตัวชี้วัด

2. การติดตามงบประมาณ

3. การพัฒนาคุณภาพการบริหารจัดการภาครัฐ

4. การจัดการความรู้ระดับสำนักและระดับกรม